open-index/open-wikipedia-markdown huggingface dataset:
Żingari

Iż-**żingari**, huma grupp ta' nies nomadi li l-antenati tagħhom oriġinarjament kienu jgħixu fl-Indja. Illum iż-żingari jinsabu kważi f'kull parti tad-dinja. Xi wħud issetiljaw, imma ħafna minnhom baqgħu nomadi. Ir-reliġjon tagħhom hija l-Kristjaneżmu u l-Islam. Iż-Żingari Kristjani jitgħammdu.
Irġiel żingari Musulmani huma ċirkonċiżi fit-tfulija.

## Etimoloġija

Il-kelma Maltija żingaru, bħal fit-Taljan *zingaro*, fil-Franċiż *tsigane* u fil-Ġermaniż *zigeuner*, ġejja mill-Grieg *athinganoi* li tfisser "ma jintmissux". It-tifsira għandha konnotazzjoni negattiva (l-istess isem tal-kategorija *extra-caste* indjana li tagħha kienu jagħmlu parti, bħal dik li llum isib, eżempju, il-nekrofori).

Għal ħabta tas-seklu 17 dan it-terminu ħa dik il-konnotazzjoni aktar ġenerali u negattiva li għandu llum. Madanakollu hemm bosta gruppi ta' żingari li huma mkabbrin li jissejjħu b'dan il-mod; bħal dawk tal-Kalabrija, li jsejjħu lilhom infushom "iż-żingari veri".

## Popolazzjoni
Ħadd ma jaf kemm hawn żingari fid-dinja, minħabba li huma mqassmin fi gruppi żgħar u ħafna dravi jevitaw kull kuntatt m'aġenziji uffiċjali taċ-ċensimenti. L-estimi tal-popolazzjoni taż-żingari madwar id-dinja tvarja minn miljun sa madwar 6 miljuni. Il-parti l-kbira taż-żingari jgħixu fil-Lvant ta' l-Ewropa. Hemm ħafna gruppi taż-żingari fosthom il-*Calè* ta' Spanja, il-*Manouches* ta' Franza u s-*Sinte* tal-Ġermanja. It-tribu Rom huwa l-ikbar grupp taż-żingari u jgħixu kważi f'kull parti tad-dinja.

## Kultura
Familja Rom tikkonsisti f'raġel u mara miżżewġin, uliedhom mhux miżżewġa, uliedhom subien miżżewġa u n-nisa u t-tfal tagħhom. Ħafna drabi, familji qraba jiffurmaw banda li tgħix flimkien u jikkoperaw f'affarijiet ekonomiċi. L-ogħla awtorità hija l-*kris*, sistema ta' regoli t'imġieba msejsa fuq ir-reliġjon u t-twemmin filosofiku tar-Rom.

Ħafna miż-żingari jitkellmu l-ilsien tal-post li jgħixu fih. Iżda, xi wħud jitkellmu l-ilsien nattiv tagħhom, ħafna drabi msejjaħ Roman, li jagħmel parti mill-ilsna Indo-Iranjani. Ir-Roman ivarja minn post għall-ieħor.

Iż-żingari ilhom żmien twil magħrufa bħala mużiċisti u żeffiena. Huma ssellfu u żiedu mal-mużika u żfin ta' ġnus oħra. Ħafna żingari jaħdmu xogħolijiet tradizzjonalment marbuta maż-żingari bħal jaqraw il-futur, jaħdmu l-metall, jinnegozjaw iż-żwiemel u jrabbu l-annimali. Iżda, xi oħrajn jagħmlu xogħolijiet oħra.

## Storja
Iż-żingari telqu mill-Indja għal ħabta tas-sena 1000 W.K u bdew jimirħu lejn il-punent fil-Lvant Nofsani. Huma waslu fil-punent ta' l-Ewropa għall-ewwel darba fil-bidu tas-seklu 15, u kienu jgħidu li ġew minn pajjiż imsejjaħ l-Eġittu ż-żgħir. Filfatt il-kelma *gypsy* hija forma mqassra ta' *Egyptian* (Eġizzjan).

Għall-ewwel, l-Ewropej laqgħu liż-żingari. Imma malajr daru kontrihom hekk kif dawn bdew jimirħu ma' l-Ewropa, jbassru l-futur u jittallbu. Iż-żingari baqgħu fl-Ewropa minkejja l-preġudizzju li beda jiżdied kontrihom. Wara li l-Ewropej bdew jikkolonizzaw l-Ameriki, xi żingari ssetiljaw f'dawn l-artijiet l-ġodda.

Waqt it-Tieni Gwerra Dinjija (1939-1945), in-Nazi qatlu eluf ta' żingari Ewropej. Illum ħafna iktar żingari qegħdin jissetiljaw, imma baqgħu jħarsu l-kultura unika tagħhom.
Cantilena

***Kantilena*** hija poeżija ta' Pietru Caxaro u hija l-eqdem test letterarju bil-Malti. Tmur lura għas-seklu 15 (mhux iktar tard mill-1485, meta miet l-awtur, u probabilment miktuba għall-ħabta tal-1470) iżda ġiet skoperta fl-1966 mill-Professur Godfrey Wettinger u l-Patri Mikiel Fsadni.

*Cantilena* nkitbet min-neputi ta' Pietru Caxaro, Brandano, kif kien jiftakarha hu, u kienet parti mill-atti notarili (Diċ. 1533–1563 Mejju) ta' Brandano.

## Test
### Ortografija oriġinali
Dan huwa t-test hekk kif jidher oriġinarjament:

*Xideu il cada ye gireni tale nichadithicum* *Mensab fil gueri uele nisab fo homorcom* *Calb mehandihe chakim soltan ui le mule* *Bir imgamic rimitne betiragin mucsule* *Fen hayran al garca nenzel fi tirag minzeli* *Nitla vu nargia ninzil deyem fil bachar il hali.*
 
*Huakit hi mirammiti lili zimen nibni* *Mectatilix mihallimin me chitali tafal morchi* *fen timayt insib il gebel sib tafal morchi* *vackit hi mirammiti.*
 
*Huakit by mirammiti Nizlit hi li sisen*

*Mectatilix li mihallimin ma kitatili li gebel* *fen tumayt insib il gebel sib tafal morchi* *Huakit thi mirammiti lili zimen nibni* *Huec ucakit hi mirammiti vargia ibnie* *biddilihe inte il miken illi yeutihe* *Min ibidill il miken ibidil i vintura* *haliex liradi ’al col xibir sura* *hemme ard bayad v hemme ard seude et hamyra* *Hactar min hedann heme tred mine tamara.*

### Ortografija moderna
It-test bil-Malti hekk kif niktbuh illum:

*Xidew il-qada, ja ġirieni, talli nħadditkom,*  *Ma nsab fil-weri u la nsab f’għomorkom*  *Qalb m’għandha ħakem, sultan u la mula*  *Bir imgħammiq irmietni, b’turġien muħsula,*  *Fejn ħajran għall-għarqa, ninżel f’taraġ minżeli*  *Nitla’ u nerġa’ ninżel dejjem fil-baħar il-għoli*.
 
*Waqgħet hi, imrammti, l’ili żmien nibni,*  *Ma ħtatlix mgħallmin, ’mma qatagħli tafal merħi;*  *Fejn tmajt insib il-ġebel, sibt tafal merħi;*  *Waqgħet hi, imrammti.*
 
*Waqgħet hi, imrammti, niżżlet hi s-sisien,*  *Ma ħtatlix l-imgħallmin, ’mma qatagħli l-ġebel;*  *Fejn tmajt insib il-ġebel, sibt tafal merħi;*  *Waqgħet hi, imrammti, l’ili żmien nibni.*  *U hekk waqgħet hi, imrammti! w erġa’ ibniha!*  *Biddilha inti l-imkien illi jewtiha;*  *Min ibiddel l-imkien ibiddel il-vintura;*  *Għaliex l-iradi għal kull xiber sura:*  *Hemm art bajda, w hemm art sewda u ħamra.*  *Aktar minn hedawn hemm trid minnha tmarra.*

### Noti
Dan it-test huwa kważi esklussivament Semitiku. L-unika kelma mhux Semitika hija *vintura* li ġejja mill-Isqalli u *et*, konġunzjoni Latina.

Ġeneralment, testi antiki Maltin ftit li xejn jużaw vokabularju mhux Semitiku; anke f'xogħlijiet letterarji li ġew wara, hemm predominanza ta' kliem Semitiku.

## Links esterni
*Il Cantilena
*Mejju ġie bil-Ward u Zaħar, it-tieni l-eqdem dokument bil-Malti (ta' l-inqas 200 sena iżgħar mill-Cantilena)
Greenpeace

Il-**Greenpeace** (maqluba litteralment għall-Malti: *Paċi ħadra*) hija għaqda ambjentali internazzjonali. Hija taħdem biex tbiddel il-politika tal-gvernijiet u l-industriji li jheddu id-dinja naturali. Greenpeace tiġbed l-attenzjoni għall-perikli li l-ambjent jsofri b'azzjonijiet bħat-tħaffir għaż-żejt fil-baħar, l-ittestjar ta' bombi nukleari u r-rimi ta' żibel radjoattiv fl-oċeani. Hija ukoll t'opponi l-qbid tal-baleni, it-tifrix t'armi nukleari u t-theddid lill-ambjent selvaġġ minħabba l-kaċċa, t-tniġġis u t-telf ta' l-abitat naturali.

## Azzjonijiet

Membri tal-Greenpeace jużaw metodi ta' protesti diretti u indiretti. Huma jmorru fil-post fejn tkun qed issir l-attività li l-grupp jikkunsidra bħala ħażina. Mingħajr ma jużaw il-forza, huma jippruvaw iwaqqfu l-attività. Eżempju, biex jipprotestaw kontra l-qbid tal-baleni, membri tal-Greenpeace ġewwa dgħajjes ippustjaw lilhom infushom bejn il-baleni u l-vapuri ta' dawk li jaqbduhom.

Jag heter kalle och ska äta Frukost om en timme.

## Storja

Il-Greenpeace twaqqfu fil-Kanada fl-1971. Hija ġibdet l-attenzjoni internazzjonali permezz ta' l-isforzi tagħha biex issalva l-baleni u għall-oppożizzjoni tagħha lejn il-qtil ta' tip t'iljun il-baħar, magħruf bħala *harp seal*, mal-kosta ta' Newfoundland. Fl-1985, membri tal-Greenpeace ippjanaw biex jużaw il-vapur tagħhom, ir-''Rainbow Warrior'', biex jipprotestaw kontra it-testijiet nukleari Franċiżi fil-Paċifiku t'isfel. Imma splużżjoni għerqet il-vapur fil-port ta' Auckland fi New Zealand, u nqatel fotografu tal-Greenpeace. Uffiċjali tal-gvern Franċiż ammettew ir-responsabiltà tagħhom fl-għarqien tal-vapur, u l-Ministru tad-Difiża rriżenja.

## Ħoloq
* Is-sit elettroniku ta' Greenpeace International
* It-30 Anniversarju ta' Greenpeace
* Il-25 Anniversarju ta' GreenpeaceIntervisti mal-fundaturi
* Mewġ ta' kompassjoni: It-twaqqif ta' Greenpeace minn Rex Weyler
* Biddilha -- Il-ġimgħa ta' taħriġ lill-attivisti ta' Greenpeace's activist training mas-seba' ġenerazzjoni
* Is-sit elettroniku ta' Greenpeace Ewropa
* Greenpeace - Ħadra t-tuffieħa tiegħi
* Fundaturi ta' Greenpeace
* Il-karattri ta' Greenpeace
* Il-Kronoloġija ta' Greenpeace
Grupp (matematika)

Fil-matematika, **grupp** jikkonsisti f'sett *S* u operazzjoni binarja * li rridu, imma li jrid ikolla dawn il-propjetajiet:

* Irid ikun hemm element tal-identità e, li għal kull membru ieħor a ta' *S*, e * a u a * e huma t-tnejn ugwali għal a.
* Kull element irid ikollu invers: għal kull membru ieħor a ta' *S*, irid jeżisti membru a' sabiex a * a' u a' * a huma t-tnejn ugwali għall-element tal-identità.
* L-operazzjoni hi assoċjattiva: għal a, b u c membri ta' *S*, (a * b) * c hija ugwali għal a * (b * c).
2007

Is-sena **2007** (MMVII), hi sena komuni li bdiet bil-jum tat-Tnejn fil-kalendarju Gregorjan. Hi s-sitt sena tas-seklu 21 u tat-tilett millenju, li t-tnejn bdew fl-1 ta' Jannar, 2001.

Din is-sena tinqara bħala "l-elfejn u sebgħa".

L-2007 hi sena ta':
* Fil-kalendarju Ċiniż, li beda fit-18 ta' Frar, hi s-Sena tal-Ħanżir. Issa terġa' tkun is-sena tal-ħanżir fl-2019.
* Is-Sena Internazzjonali tal-Polar
* Is-Sena Internazzjonali ta' l-Eljofiżika
* Is-Sena Ewropea għall-Opportunitajiet Indaqs għal Kulħadd
* Is-Sena tad-Denfil

Il-UNESCO qed tiċċelebra il-15-il anniversarju f'din is-sena.
Demenzja

Id-**Demenzja** tikkonsisti f'memorja qasira u funzjoni ħażina fil-moħħ fejn il-persuna tibda ssaqsi l-istess mistoqsija ripetutament. Jistgħu wkoll li ma jibdewx isibu l-kelma f'waqta biex jesprimu rwieħhom, jew jintilfu f'postijiet familjari. Is-saħħa personali, s-sigurtà, n-nutrizjoni u l-iġene ma jibdew ifisru xejn għalihom; il-ġranet jibdew jgħaddu bla skop ta' xejn. Li jiġri ħażin hu li n-nies ta' madwar il-persuna li tbgħati bid-demenzja jibdew jgħidulha biex tieqaf titkelem għax qed tgħid affarijiet bla sugu.

Id-Demenzja tħażen l-imġiba u l-personalità; il-qraba għalihom isiru "stranġieri", anki jitkelmu waħidhom, ibidlu l-burdati, jsiru irritabli, u sanħansitra jagħmlu taħthom. Din il-kundizzjoni tista' tkun ukoll perikoluża. Wieħed/Waħda jista'/tista' "jinsa'/tinsa'" li l-karozzi huma perikolużi u jaqbad/taqbad jimxi/timxi f'nofs tat-triq waqt triq traffikuża, jew jinsa'/tinsa' jitfi/titfi l-ispirtiera tal-kuker meta l-borma tkun għadda fuq in-nar. F'każijiet estremi, persuna li tkun affetwatha titlef l-etiket u ma taħsibha xejn biex toħroġ bla ħwejjeġ fil-pubbliku, jew biex tgħid kliem li m'humiex appropjpieti f'dik it-tali okkażjoni. 

Kundizzjonijiet li jistgħu jwaslu għall-demenzja nsibu: 'dehydration', problemi emozzjonali, problemi fir-ras, 'high fever', imbilanċ metaboliku, re-azzjonijiet lejn xi mediċini, mard trasmess mis-sess, abbuż sostanzjali, problemi fil-glandola tat-'thyroid', u nuqas ta' vitaminni. Demenzja rriversibli tiġi kkawżata minn kundizzjonijiet inkurabli, speċjalment f'persuni anzjani.

Każijiet anqas komuni ta' demenzja jinkludu: AIDS, marda tal-Huntington, marda tal-Parkinson, marda Pick u kundizjonijiet ereditarji. 

## Dijagnosi

Din tista' ssir minn xi tabib tal-familja, ġerjatriku, jew newroloġista.

L-ewwel pass li ried isir hu li tiġi eżaminata kompletament l-istorja medikali, b'informazzjoni dwar preskritzjoni jew medikazzjoniet minn ġol-'counter' li l-persuna tkun tiehu. Id-demm u l-awrina għandhom jiġu ċċekjati wkoll. Wara jsiru numru ta' testijiet fiżikali u mentali, u intervista dwar id-dieta u l-istat ġenerali tas-saħħa u s-saħħa emozjonali tal-persuna konċernata, il-membri tal-familja jiġu mistoqsuti xi mistoqsijiet dwar il-persuna li tiġi eżaminata. Xi kultant ikun bżonn ukoll is-CT scan tal-moħħ, u testijiet oħra.
Tazza Ażjatika tal-Futbol

It-**Tazza Ażjatika** hija kompetizzjoni tal-futbol organizzata mill-Konfederazzjoni Ażjatika tal-Futbol (AFC) bejn il-pajjiżi Ażjatiċi. It-tim rebbieħ isir iċ-ċampjin tal-Asja u awtomatikament jikkwalifika għat-Tazza tal-Konfederazzjonijiet.

It-Tazza Ażjatika kienet issir darba kull erba' snin mill-1956 'il quddiem, imma, minħabba li l-Logħob Olimpiku tas-sajf u l-Kampjonati Ewropej isiru fl-istess sena tat-tazza (2004, 2008, 2012 etċ.), il-kalendarju kellu jinbidel. L-AFC iddeċidiet li dan il-kampjonat jiġi skedat f'ħin fejn ikun hemm nuqqas ta' avvenimenti, u b'hekk wara l-2004, dan it-turnew sar fl-2007, biex issa se jkompli jsir kull erba' snin minn dik is-sena.

Matul is-snin, it-Tazza Ażjatika kienet iddominata mill-aqwa timijiet Ażjatiċi, tipikament dawk li ġejjin mill-Punent u mil-Lvant tal-Asja. Timijiet bħar-Repubblika Koreana, l-Iran, il-Ġappun u l-Arabja Sawdija kważi kull sena kienu laħqu l-finali. Timijiet oħra li kisbu suċċess jinkludu lill-Iraq, il-Kuwajt, iċ-Ċina u l-Emirati Għarab Magħquda.

## Riżultati

### Timijiet nazzjonali ta' suċċess

: = *bħala ospiti*
: = *L-Iżrael ġie sospiż mill-[[Konfederazzjoni tal-Futbol Ażjatiku|AFC]] fis-snin sebgħin*

### Prestazzjoni min-nazzjonijiet ospiti

### L-aqwa prestazzjoni skont ir-reġjun

## Rekords u statistika

### L-aqwa skorers (ta' kull żmien)

### L-aktar dehriet fil-kompetizzjoni

## Nazzjonijiet parteċipanti

**11-il darba**
*
*

**9 darbiet**
*

**8 darbiet**
*

**7 darbiet**
*
*
*

**6 darbiet**
*
*
*

**4 darbiet**
*
*
*
*

**3 darbiet**
*
*
*

**darbtejn**
*
*
*
*
*

**darba**
*
*
*
*
*
*
*
*
*
*
|}

## Statistika ġenerali

## Referenzi

## Ħoloq esterni

* Sit uffiċjali
* Arkivju tar-riżultati fuq RSSSF
CONCACAF Gold Cup

Il-**CONCACAF Gold Cup** hija l-kompetizzjoni prinċipali għat-timijiet nazzjonali tal-futbol tal-irġiel mill-konfederazzjoni tal-CONCACAF, li tinkorpora ż-żoni tal-Amerika ta' Fuq u t'Isfel u l-Karibew. 

Dan il-kampjonat twieled fl-1963, fejn jintlagħab kull sentejn. Fl-għoxrin edizzjoni tal-kompjonat li ntlagħbu, seba' timijiet irnexxielhom jirbħu t-titlu bil-Messiku jittrijonfa għal tmien darbiet. L-aħħar rebbieħ kien il-Messiku li fl-edizzjoni tal-2009 rebaħ 5–0 fil-finali kontra l-Istati Uniti.

## Ħarsa ġenerali

Qabel l-ewwel edizzjoni tal-CONCACAF Championship fl-1963, kien hemm żewġ kompetizzjonijiet separati, il-CCCF Championship u l-NAFC Championship, minħabba li dak iż-żmien l-Amerika kellha żewġ konfederazzjonijiet; il-*CCCF* kienet tirrapreżenta l-Amerika ċentrali u l-Karibew, waqt li l-*NAFC* lill-Istati Uniti, il-Messiku, il-Kanada, u l-Kuba. Il-CONCACAF kienet iffurmata fil-format kurrenti fl-1961 wara li l-NAFC u l-CCCF ingħaqdu, u b'hekk bdiet issir kompetizzjoni waħda li fil-bidu kienet tissejjaħ il-**CONCACAF Championship**. Din baqgħet sejra sa l-1971, u mill-1973 u l-1989 ma kinitx issir; l-aqwa tim fil-fażi ta' kwalifikazzjoni tat-Tazza tad-Dinja, kien ippreżentat bit-trofew u r-rebbieħ tal-kompetizzjoni. Fl-1991, il-kompetizzjoni reġgħet bdiet issir, din id-darba taħt l-isem ta' **CONCACAF Gold Cup**. Sa dak iż-żmien, il-Messiku u l-Istati Uniti rebħuha erba' darbiet waqt li l-Kanada darba.

## Riżultati

### Kampjonat CONCACAF

(timijiet invitati huma fil-korsiv)
**1** Kosta Rika u Ġamajka spiċċaw pari ta' 1-1 wara l-ħin supplementari u qasmu t-tielet post.
**2** Ma kienx hemm partita għat-tielet post; it-tielet post kien maqsum..

***Key:**
**ħs - *wara l-[[ħin supplementari]]*
**pen - *wara l-[[għoti tal-penalties]]*

## Statistika

### Rebbieħa

### L-Aqwa skorers (f'kull edizzjoni)

## Nazzjonijiet Parteċipanti

## Referenzi

## Ħoloq esterni

* Sit uffiċjali
* Statistika ta' din il-kompetizzjoni fuq RSSSF
Konfederazzjoni Ażjatika tal-Futbol

Il-**Konfederazzjoni tal-Futbol Ażjatiku** (bl-Ingliż: *Asian Football Confederation*), jew kif inhi magħrufha aħjar bħala l-**AFC**, hi l-amministrazzjoni li tikkontrolla l-futbol Ażjatiku. Ġiet iffurmata fl-1954 f'Manila fil-Filippini, u hi waħda mis-sitt konfederazzjonijiet tal-FIFA. Xi pajjiżi li għandhom parti fl-Ewropa u l-parti l-oħra fl-Asja bħal m'huma r-Russja, l-Ażerbajġan, il-Każakistan, l-Armenja u l-Ġeorġja, jagħmlu parti mill-UEFA. Il-kwartieri ġenerali jinsabu f'Bukit Jalil, Kuala Lumpur, fil-Malażja. Il-president attwali hu Mohammed Bin Hammam tal-Qatar.

## Reġjuni
Il-Konfederazzjoni Ażjatika hi maqsuma f'erba reġjunijiet. Hawn taħt hawn kif it-timijiet nazzjonali tal-Asja huma maqsumin skont ir-reġjun.

### Federazzjoni tal-Football tal-ASEAN (AFF)

* 
* 
* 
* 
* 
* 
* 
* 
* 
* 
* 
* 
* 

### Federazzjoni tal-Futbol tal-Lvant tal-Asja

* 
* 
* 
*  (invitati)
* 
* 
* 
* 
* 
* 

### Federazzjoni tal-Futbol tal-Asja tal-Punent

* 
* 
* 
* 
* 
* 
* 
* 
* 
* 
* 
* 
* 

### Federazzjoni tal-Futbol tal-Asja taċ-Ċentru u n-Nofsinhar

* 
* 
* 
* 
* 
* 
* 
* 
* 
* 
* 
* 

## Parteċipazzjoni fit-[[Tazza tad-Dinja tal-Futbol|Tazza tad-Dinja]]

1: L-Awstralja għamlet żewġ apparenzi taħt iż-Żona Oċeanika
2: L-Indja rtirat wara li kkwalifikat

## Ħoloq esterni

* Sit uffiċjali
* Sit uffiċjali tat-Tazza Ażjatika
* FootballAsia.com
Tazza tan-Nazzjonijiet Afrikani

It-**Tazza tan-Nazzjonijiet Afrikani** hi l-kompetizzjoni prinċipali għat-timijiet nazzjonali tal-futbol tal-Afrika. Din hi sanzjonata mill-Konfederazzjoni Afrikana tal-Futbol (CAF), u saret għall-ewwel darb afl-1957. Mill-1968, din il-kompetizzjoni ilha ssir darba kull sentejn. Ir-rebbieħa fi żmien it-Tazza tal-Konfederazzjonijiet tal-FIFA jikkwalifikaw għal din il-kompetizzjoni.

## Trofew

Matul l-istorja tal-kompetizzjonijiet, tliet trofej differenti ġew mogħtija lir-rebbieħa. It-trofew oriġinali, magħmul mill-fidda, kien l-"Abdelaziz Abdallah Salem Trophy", ġiet imsemmiha wara l-ewwel president tal-CAF, l-Eġizzjan Abdelaziz Abdallah Salem. Fl-1978, bħala l-ewwel tim li rebaħ tliet edizzjonijiet tat-Tazza tan-Nazzjonijiet, il-Gana kisbet id-dritt li żżomm dan it-trofew.

Bejn l-1980 u s-sena 2000, beda jingħata t-tieni trofew bl-isem ta' "Trophy of African Unity" jew "African Unity Cup". Dan ġie mogħti mill-Kunsill Suprem tal-Isport fl-Afrika lill-CAF qabel l-edizzjoni tal-1980 u dan kien jikkonsisti minn biċċa ċilindrika biċ-ċrieki Olimpiki fuq inċiżjoni tal-mappa tal-kontinent. Din kienet iżżomm fuq bażi kwadra u kellha widnejn fuq stil trijangulari. Il-Kamerun kisbu dan it-trofew b'mod definittiv wara r-rebħ tat-tielet titlu tagħhom f'din il-kompetizzjoni fl-2000.

Fl-2001, ġie mħabbar it-tieni trofew li kien jikkonsisti minn tazza indurata bid-deheb, iddisinjata u magħmula ġewwa l-Italja. Il-Kamerun, li kienu rebbieħa tal-aħħar trofew, refgħu dan it-trofew il-ġdid wara r-rebħa finali fl-edizzjoni tal-2002. L-Eġittu rebħu dan it-trofew b'mod permanenti wara li saru tliet darbiet ċampjins tal-Afrika fl-2010, rebħa li kienet it-tielet waħda konsekuttiva.

## Riżultati

## Statistika

### Rebbieħa

### Ospiti

### L-aqwa skorers

## Referenzi

## Ħoloq esterni

* Confédération Africaine de Football
* Rekords storiċi fuq BBC Sport
* Tazza tan-Nazzjonijiet Afrikani 2012
Elisabetta Canalis

**Elisabetta Canalis** (twieldet fit-12 ta' Settembru 1978) hija mudella u attriċi Taljana.

## Bijografija

Imwielda f'Sassari, ġewwa Sardinja, hi attendiet il-Liċeo D. A. Azuni ta' Sassari, u wara ttrasferixxiet Milan sabiex inkitbet fil-kors għad-diploma fil-Lingwi u Letteratura Barranija tal-Università Statali. Ipparteċipat f'diversi selezzjonijiet għall-għażla tal-atturi, fejn fost dawn insibu għall-film *Il pesce innamorato* ta' Leonardo Pieraccioni. Fl-1999, barra mill-parteċipazzjoni fit-Telegatti u pubbliċità għall-karamelli M&M's, ġiet magħżulha bħala *velina* għat-trażmissjoni *[[Striscia la notizia]]* flimkien ma' Maddalena Corvaglia, rwol li baqgħet isservi sal-2002.

Wara s-suċċess kbir tal-kalendarju 2003 għar-rivista *[[Max (rivista)|Max]]*, ipparteċipat fil-konduzzjoni ta' żewġ edizzjonijiet tal-programm sportiv *Controcampo*, fuq l-istazzjon Italia 1. Kellha sehem fit-tielet u r-raba' edizzjoni tas-serje *[[Carabinieri]]*.

Fl-2003, flimkien ma' Federica Fontana, ipparteċipat fil-programm komiku *Ciro presenta Visitors*, u sena wara f**Super Ciro'', dejjem fuq Italia 1. Fl-2004, kienet protagonista tal-vidjo mużikali tal-kanzunetta ta' [[Biagio Antonacci]], ''Convivendo''. Sena wara, kienet protagonista, flimkien ma' [[Fabio De Luigi]], tat-tieni staġun tas-[[sitcom]] ''[[Love Bugs]]'', b'direzzjoni ta' Marco Limberti. 

Suċċessivament, marret l-[[Stati Uniti tal-Amerika|Istati Uniti]] biex tipparteċipa f'korsijiet tad-drama u tal-lingwa Ingliża. Dehret ukoll f'żewġ films: ''[[Deuce Bigalow: European Gigolo]]'' ta' [[Mike Bigelow]], u ''[[Decameron Pie]]'' ta' [[David Leland]], imma f'dawn iż-żewġ okkażjonijiet għamlet ftit aktar minn dehra waħda.

Fl-2005, ikkonduċiet għal ġimgħa l-programm ''Striscia la Notizia'' flimkien mal-eks-kollega tagħha Maddalena Corvaglia. Fl-2006, ħadet sehem fil-film ''Natale a New York'', ta' Neri Parenti, fejn interpretat it-tifla ta' [[Christian De Sica]].

Irritornat mal-kumpanija ta' Sandro Piccinini f**Controcampo Ultimo Minuto* fil-bidu tal-istaġun 2006–07. Fl-2007 kienet ospiti fissa fil-programm tal-[[Gialappa's Band]] *Mai dire Martedì*, fejn assistiet fil-konduzzjoni lil Mago Forest. Barra minn hekk ippreżentat il-[[Festivalbar]] flimkien ma' Giulio Golia u Enrico Silvestrin.

== Televiżjoni ==

* *Striscia La Notizia* (1999–2002)
* *Controcampo* (2002–2007)
* *Stelle a quattro zampe* (2002)
* *Ciro presenta Visitors* (2003)
* *Superciro* (2004)
* *Mai dire Martedì* (2007)
* *Festivalbar* (2007)
* *Buona la prima* (2007)
* *Trofeo Birra Moretti* (2008)
* *Artù* (2008)
* *Total Request Live* (2009)

== Filmografija ==

=== Serje ===

* *Carabinieri* (2004–2005)
* *Love Bugs* (2005)
* *Medici miei* (2008)
* *Fratelli Benvenuti* (2010)
* *Leverage* (2010)

=== Ċinema ===

* *Deuce Bigelow 2 - European Gigolo* (2005)
* *Natale a New York (2006)
* *[[Decameron Pie]]* (2007)
* *A Natale mi sposo* (2010)

## Ħoloq esterni

*
Alessia Marcuzzi

**Alessia Marcuzzi** (Ruma, 11 ta' Novembru 1972) hija attriċi u preżentatriċi Taljana.

## Karriera televiżiva

Ikkonduċiet diversi programmi televiżivi. Il-karriera tagħha bdiet f'Tele MonteCarlo fejn inizzjalment ikkonduċiet *Attendi al dettaglio* u kienet parteċipanta fil-programm *Qui si gioca*. Suċċessivament ipparteċipat fi programm għaż-żgħażagħ *Amici Mostri* u *Novantatrè* flimkien ma' Umberto Smaila. Fl-1994, flimkien ma' Gigi Sabani, ippreżentat il-programm *Il grande gioco dell'oca* fuq Rai Due u wara għaddiet għal Mediaset fejn ikkonduċiet *Colpo di Fulmine*.

Minn dakinhar ippreżentat trażmissjonijiet bħall-Festivalbar (f'7 edizzjonijiet), *Fuego*, *Mai dire Gol*, u bejn l-2001 u l-2006 ippreżentat *Le Iene* flimkien ma' Paolo u Luca. Wara li fl-2005 ikkonduċiet edizzjoni ta' *Scherzi a parte* flimkien ma' Diego Abatantuono u Massimo Boldi, fl-2006 ħadet post Barbara d'Urso fil-preżentazzjoni tal-*[[Grande Fratello]]*, li għadha tospita sal-lum il-ġurnata.

Bejn l-2004 u l-2006 kienet protagonista tas-serje *Carabinieri*,  filwaqt li fl-2007 ħadmet fid-drama *Il giudice Mastrangelo 2* maġenb Diego Abatantuono u Antonio Catania.

## Ħajja privata

Għandha żewġt itfal, Tommaso, li twieled f'April tal-2001 minn relazzjoni mal-futboler Simone Inzaghi, u tifla bl-isem ta' Mia, li kellha f'Settembru tal-2011 minn relazzjoni ma' Francesco Facchinetti.

## Televiżjoni

* *Qui si gioca* (1991–1992)
* *Il grande gioco dell'oca* (1994)
* *Colpo di fulmine* (1995–1997)
* *[[Festivalbar]]* (1996–2002)
* *8 millimetri* (1997)
* *Fuego!* (1997–1998)
* *Mai dire Gol* (1998–2000)
* *Macchemu* (2000)
* *Le Iene* (2000–2005)
* *Telegatti* (2002–2003)
* *Il galà della pubblicità* (2003)
* *La fabbrica del sorriso* (2003)
* *Scherzi a parte* (2005)
* *[[Grande Fratello]]* (2006–preżent)

## Filmografija
### Ċinema

* *Tra noi due tutto è finito* (1994)
* *Il mio West* (1998)
* *Tutti gli uomini del deficiente* (1999)

### Televiżjoni

* *Chicken Park* (1994)
* *Un cane e un poliziotto* (1999)
* *Tequila & Bonetti* (2000)
* *Carabinieri* (2004–2006)
* *Il giudice Mastrangelo 2* (2007)
* *Un amore di strega* (2009)
* *Così fan tutte* (2009–2012)

## Ħoloq esterni

*  Sit uffiċjali
Ilary Blasi

**Ilary Blasi** (twieldet fit-28 ta' April 1981) hija preżentatriċi televiżiva Taljana.

## Bijografija

Imwielda Ruma fit-28 ta' April 1981, hi ħadet id-diploma fil-liċew xjentifiku. Damet is-snin tgħix Ruma flimkien ma' familtha sakemm aktar tard ittrasferixxiet lejn Milan.

Bdiet il-karriera tagħha meta kellha tliet snin, f'reklam televiżiv flimkien mal-ġenituri tagħha. Meta kellha ħames snin kellha parti fil-film "David and David", u fl-età ta' sitt snin kienet parti mid-direzzjoni tal-film ta' Franco Amurri "Da grande" u "Vizio di vivere" ta' Dino Risi. Fl-1988 ħadmet fil-film "Fiori di zucca" ta' Stefano Pomicia u "La dolce casa degli orrori" fl-1989 ta' Lucio Fulci.

Fl-2001 laħqet ċertu popolarità grazzi għall-programm "Passaparola". Wara bdiet taħdem fl-istazzjon tar-RAI fi programmi bħal "Top of the Pops", "CD Live" u "Che tempo che fa". Fl-2006, ippreżentat il-Festival ta' Sanremo u fis-sajf ta' dik l-istess sena, ippreżentat flimkien ma' Christina Chiabotto u l-Mago Forest il-Festivalbar.

Mill-15 ta' Jannar 2007, bdiet tippreżenta l-programm ta' Italia 1, "Le Iene", flimkien ma' Luca Bizzarri u Paolo Kessisoglu. Mit-13 ta' Settembru 2007 bdiet tikkonduċi, flimkien mal-Mago Forest, "Mai dire Candid", programm ġdid tal-Gialappa's Band.

## Ħajja privata

Nhar id-19 ta' Ġunju 2005, iżżewġet lill-futboler Francesco Totti, u għandhom żewġt itfal: Christian, li twieled f'Novembru tal-2005, u Chanel, li twieldet f'Mejju tal-2007.

## Televiżjoni

* *La sai l'ultima?* (1999)
* *Passaparola* (2001–2003)
* *[[Top of the Pops]]* (2003)
* *Che tempo che fa* (2003–2004)
* *CD: Live* (2004–2005)
* *[[Festival ta' Sanremo|Festival di Sanremo]]* (2006)
* *[[Festivalbar]]* (2006)
* *[[Le Iene]]* (2007–preżent)
* *Mai dire Candid* (2007)

## Ħoloq esterni
*
Konfederazzjoni Afrikana tal-Futbol

Il-**Konfederazzjoni tal-Futbol Afrikan** (bl-Ingliż: *Confederation of African Football*; bil-Franċiż: *Confédération Africaine de Football*), jew kif inhi magħrufha aħjar bħala l-**CAF**, hi l-amministrazzjoni li tiggwida l-futbol fl-Afrika u torganizza it-Tazza Afrikana, it-Tazza tal-Konfederazzjonijiet tal-CAF u ċ-Champions League Afrikana. Il-konfederazzjoni bdiet fl-1957 u ngħatat post fit-Tazza tad-Dinja għall-ewwel darba fl-1970. Il-CAF kull sena tippreżenta unur għall-aħjar plejer Afrikan. 

Il-CAF torganizza wkoll il-UEFA/CAF Meridian Cup mal-UEFA bit-timijiet taż-żgħar. Fost il-ħafna kampjonati li tospita, il-CAF torganizza wkoll kampjonati għal-logħob tal-futsal, beach soccer u kampjonati oħra organizzati għal kull reġjun Afrikan.

## Presidenti tal-CAF

*  Abdel Aziz Abdallah Salem (1957–1958)
*  Ġen. Abdel Aziz Mostafa (1958–1968) 
*  Dr. Abdel Halim Mohamed (1968–1972)
*  Ydnekatchew Tessema (1972–1987)
*  Dr. Abdel Halim Mohamed (1987–1988)
*  Issa Hayatou (1988– )

## Segretarji Ġenerali tal-CAF
*  Youssef Mohamed (1957–1958)
*  Mustafa Kamel Mansour (1958–1961)
*  Mourad Fahmy (1961–1982) 
*  Mustapha Fahmy (1982– )

## Membri Onorarji tal-CAF

*  Mourad Fahmy
*  Ram Ruhee
*  Tom Mtine
*  Anani Matthia
*  Rito Alcantara
*  Saidi El Maamry
*  Nfamara Camara

## Timijiet nazzjonali

Il-kontinent hu maqsumi f'sitt żoni ġeografiċi. Kull żona għandha l-konfederazzjoni tagħha bħall-UFO, il-CECAF jew COSAFA.

### Żona 1 (Tramuntana)

### Żona 2 (Punent A)

### Żona 3 (Punent B)

### Żona 4 (Ċentrali)

### Żona 5 (Ċentru-Lvant)

### Żona 6 (Nofsinhar)

## Parteċipazzjoni fit-[[Tazza tad-Dinja tal-Futbol|Tazza tad-Dinja]]

**5 darbiet**
* 
**4 darbiet**
* 
* 
**3 darbiet**
* 
* 
**dabtejn**
* 
* 
**darba**
* 
* 
* 
* 
*  (bħala )
* 

## Ħoloq esterni

* Sit uffiċjali
CONCACAF

**Il-Konfederazzjoni tal-Futbol tal-Amerika ta' Fuq, tan-Nofs u l-Karibew** (bl-Ingliż: *Confederation of North, Central American and Caribbean Association Football*), magħrufha aħjar bħala l-**CONMEBOL**, hi l-federazzjoni li tiggwida l-futbol fl-Amerka ta' Fuq u n-Nofs, u fil-Karibew. Tliet pajjiżi min-Nofsinhar tal-Amerika li huma l-Gujana, Surinam u l-Gujana Franċiża, huma wkoll membri.

Il-CONCACAF kienet fundata fl-1961 u hi waħda mis-sitt konfederazzjonijiet li hi affiljata mal-FIFA. L-għan prinċipali tagħha hi li torganizza kompetizzjonijiet għat-timijiet nazzjonali u l-klabbs, u biex tmexxi l-kampjonat għall-kwalifikazzjoni għat-Tazza tad-Dinja.

## Kompetizzjonijiet tal-CONCACAF
### Timijiet nazzjonali

* Tazza tad-Deheb tal-CONCACAF
* Tazza tal-Karibew
* Tazza tan-Nazzjonijiet tal-UNCAF

### Klabbs

* CONCACAF Champions' Cup
* SuperLiga Nord-Amerikana
* Kampjonat tal-klabbs tal-CFU
* Copa Interclubes UNCAF

## Timijiet nazzjonali
;Iż-Żona tat-Tramuntana tal-Amerika

* 

* 

* 

;Iż-Żona taċ-Ċentru tal-Amerika

* 
* 
* 

* 
* 

* 
* 

;Iż-Żona tal-Karibew

* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 

## Parteċipazzjoni fit-[[Tazza tad-Dinja tal-Futbol|Tazza tad-Dinja]]

;13-il darba
* 
;8 darbiet
* 
;3 darbiet
* 
;darbtejn
* 

;darba
* 
* 
* 
* 
* 
* 

## Ħoloq esterni

* Sit uffiċjali
Festivalbar

Il-**Festivalbar** hi kompetizzjoni Taljana tal-kant li ssir kull sena fis-sajf fil-pjazzez prinċipali ta' l-Italja bħal m'hi Piazza del Duomo f'Milan; l-ewwel edizzjoni saret fl-1964. Il-kompetizzjoni ssir matul is-sajf u l-fażi finali ssir fl-Arena ta' Verona wara 2-3 avvenimenti fi bliet oħra Taljani.

## Storja

L-oriġini fl-1964, il-kompetizzjoni bejn il-kanzunetti kienet issir mis-smigħ tal-kanzunetti nnifishom mill-*[[juke-box]]* li kienu fil-bars madwar l-Italja (l-isem tal-festival oriġina minn dan il-fatt). Il-manifestazzjoni kellha allura premjazzjoni finali, li mill-1968 saret serata vera u proprja televiżiva u kienet tiġi trażmessa fuq ir-RAI sa l-1982.

Mill-1983 'il quddiem, il-Mediaset bdiet ixxandar dan il-festival u l-format tagħha tbiddel u beda jiġi mxandar minn pjazza differenti kull ġimgħa madwar il-peninsula. 

Il-promutur tal-festival kien Vittorio Salvetti. Wara mewtu fl-1998, il-festival waqa taħt ir-riedni tat-tifel tiegħu Andrea Salvetti, li baqa' jsaħħaħ il-festival fejn dan il-festival għadu ħaj sal-lum.

## Kanzunetti rebbieħa

*1964: Bobby Solo - *Credi a me* 
*1965: Petula Clark - *Ciao ciao*
*1966: Caterina Caselli - *Perdono* 
*1967: Rocky Roberts - *Stasera mi butto* 
*1968: Adamo - *Affida una lacrima al vento* 
*1969: Lucio Battisti - *Acqua azzurra acqua chiara* 
*1970: Lucio Battisti - *Fiori rosa fiori di pesco* 
*1971: Demis Roussos - *We Shall Dance* 
*1972: Mia Martini - *Piccolo uomo* 
*1973: Marcella Bella - *Io domani*; Mia Martini - *Minuetto* 
*1974: Claudio Baglioni - *E tu* 
*1975: Drupi - *Due*; Gloria Gaynor - *Reach out* (I'll be there) 
*1976: Gianni Bella - *Non si può morire dentro*
*1977: Umberto Tozzi - *Ti Amo*
*1978: Alunni del Sole - *Liù*; Kate Bush - *Wuthering Heights* 
*1979: Alan Sorrenti - *Tu sei l'unica donna per me* 
*1980: Miguel Bosè - *Olympic Games* 
*1981: Donatella Rettore - *Donatella* 
*1982: Miguel Bosè - *Bravi ragazzi*; Loredana Berté - *Non sono una signora*; Ron - *Guarda chi si vede* 
*1983: Vasco Rossi - *Bollicine* 
*1984: Gianna Nannini - *Fotoromanza* 
*1985: Righeira - *L'estate sta finendo*
*1986: Tracy Spencer - *Run To Me* 
*1987: Ivana Spagna - *Dance Dance Dance* 
*1988: Scialpi u Scarlett - *Pregherei* 
*1989: Raf - *Ti pretendo* 
*1990: Francesco Baccini u Ladri di Biciclette - *Sotto questo sole* 
*1991: Gino Paoli - *Quattro amici* 
*1992: Luca Carboni - *Mare mare*
*1993: Raf - *Il battito animale* 
*1994: Umberto Tozzi - *Io muoio di te* 
*1995: 883 - *Tieni il tempo* 
*1996: Eros Ramazzotti - *Più bella cosa*
*1997: Pino Daniele - *Che male c'è* 
*1998: Vasco Rossi - *Io no* 
*1999: Jovanotti - *Un raggio di sole* 
*2000: Lunapop - *Qualcosa di grande* 
*2001: Vasco Rossi - *Ti prendo e ti porto via* 
*2002: Ligabue - *Tutti vogliono viaggiare in prima* 
*2003: Eros Ramazzotti - *Un'emozione per sempre* 
*2004: Zucchero - *Il grande Baboomba* 
*2005: Nek - *Lascia che io sia* 
*2006: Ligabue - *Happy Hour*
*2007: Negramaro - *Parlami d'amore*

## Ħoloq esterni

*  Sit uffiċjali
*  Sit mhux uffiċjali tal-Festivalbar
Joseph Cefai

**Joseph Cefai** (28 ta' Ottubru 1921 - 18 ta' Ġunju 1996), magħruf ukoll bħala Ġużeppi Cefai jew Ġużè Cefai, kien politiku u amministratur Għawdxi, magħruf għall-mod li jġib 'l quddiem l-interessi tal-Għawdxin u t'Għawdex fejn twieled. 

Cefai ħa l-edukazzjoni tiegħu fis-Seminarju t'Għawdex, fil-Liceo t'Għawdex u wara fl-Universita' Rjali ta' Malta (kif kienet imsejħa f'dawk iż-żmienijiet) mnejn imbagħad iggradwa bħala Prokoratur Legali fis-sena 1943.

Fis-sena 1947, flimkien ma' Għawdxin magħrufa oħra kien kandidat fl-elezzjonijiet għall-Assemblea Leġiżlattiva f'isem il-'Gozo Party' (il-Partit t'Għawdex) li kien għadu kemm twaqqaf. Cefai kien elett membru tal-Assemblea Leġiżlattiva u matul dik il-Leġiżlatura kien fuq quddiem fid-difiza u l-promozzjoni tal-interessi t'Għawdex.
Cefai baqa membru f'dik il-leġiżlatura sa meta ġiet xolta f'Ġunju 1950. Fl-istess sena 1950, Cefai ikkontesta l-elezzjonijiet għall-Assemblea Leġiżlattiva mal-'Malta Workers Party' ta’ Pawlu Boffa u kien elett. Cefai baqa jservi iż-żmien kollu tal-leġiżlatura sakemm il-Parlament ġie xolt fis-sena 1953.

Fis-sena 1956 Cefai daħal fis-servizz pubbliku u okkupa diversi postijiet importanti f'Għawdex fis-servizz pubbliku. Cefai kien rtira mis-servizz pubbliku fis-sena 1981. 

Fi Frar 1973 Cefai inħatar mill-Gvern bħala Assistent Segretarju għall-Affarijiet t'Għawdex u wara fis-sena 1974 inħatar Segretarju għal Għawdex, post li baqa jokkupa sas-sena 1981.
 
Cefai rċieva il-'Coronation Medal' fis-sena 1953 u f'Ġunju 1996 fl-okkazzjoni tal-kommemorazzjoni tas-'Sette Giugno'  ngħata l-unur ta' Ġieħ ir-Repubblika.

Cefai kien miżżewweġ lil Amalia mwielda Abela u kellhom tifel wieħed, Emmanuel George. Miet fit fid-dar tiegħu f'Għawdex.
Carmelo Borg Pisani

**Carmelo Borg Pisani** (Isla, 10 ta' Awissu, 1915 - Kordin, Paola (Raħal Ġdid), 28 ta' Novembru, 1942) Sottocapo Manipolo Milizia Artiglieria Marittima - Medaglia d'Oro al Valore Militare.

  

## Ħoloq esterni

* http://www.marina.difesa.it/Storia/MOVM/Parte06/MOVM6019.htm
Capital Radio

**Capital 88.7** (Capital Radio) kien stazzjon tar-radju nazzjonali li jxandar f'Malta fuq il-frekwenza ta' 88.7FM.  

## Storja tal-istazzjon
Capital Radio kellu l-għeruq tiegħu mill-istazzjon tar-radju oriġinarjament imsejjaħ "Radju Alternattiva". Dan kien stazzjon tar-radju li beda beda jxandar mingħajr liċenzja bħala stazzjon politiku mmexxi mil-moviment politiku ġdid Alternattiva Demokratika biex jikkompeti ma' stazzjonijiet politiċi lokali oħra bħal Radio 101, Super One Radio u l-istazzjonijiet tar-radju tal-istat, Radju Malta. 

Eventwalment Alternattiva Demokratika ingħatat liċenzja tax-xandir ta' radju tal-komunità biex jitrażmetti mil-Belt Valletta. Dan l-istazzjon kellu l-isem ta' "Radju 99" u kien ixandar fuq il-frewenza ta' 99.0 FM. 

Fl-1 ta' Lulju 1998 fetaħ l-istazzjon Capital Radio wara li l-kumpanija Alt Services, propjeta ta' Alternattiva Demokratika, ingħatat liċenja biex ixxandar stazzjon tar-radju b'kopertura nazzjonali. L-istazzjon mill-bidu nett kien jitmexxa minn Mediacoop Ltd. Dan beda jxandar fuq il-frekwena ta' 88.7 FM. 

Fid 29 ta' Luju 2005, il-kumpanija sussdjarja ta' Mediacoop, Capital Communications Ltd, xtrat il-liċenzja tal-istazzjon mingħand is-sidien preċedenti, Alt Services, u saret is-sid tal-istazzjon.  

Minn Ottubru 2005, Capital Radio mexa għal uffiċini ġodda tal-ogħla kwalità fi Triq Sant'Ursola fil-Belt Valletta.  

Dan l-istazzjon li kellu bħala identità tiegħu l-mużika tas-snin 80, kien popolari ħafna mas-semmiegħa ta' bejn 25 u 45 sena. Dan jixhduh stħarriġ ta' l-Awtorità tax-Xandir wara l-ieħor, kif ukoll bosta azjendi u persuni li rreklamaw fuq dan l-istazzjon. 

Capital Radio kellu tim ta' preżentaturi mill-aqwa u kien joffri wieħed mill-aħjar servizzi tal-aħbarijiet indipendenti fil-pajjiż. 

L-istazzjoni kien sikwit jorganizza attivitajiet li permezz tagħhom ħaddiema differenti tal-istazzjon kienu jagħmlu kuntatt ma' bosta segwaċi u semmiegħa mifruxin madwar il-pajjiż. Capital Radio kien ukoll popolari ħafna mal-Maltin li jgħixu jew jaħdmu barra minn Malta kif ukoll ma' xi barranin li kienu jidħlu jisimgħu l-istazzjoni minn fuq is-sit elettroniku tal-istazzjon.  

Capital Radio waqaf ixandar f'nosinhar tat-30 ta' Marzu 2009 u fl-1 ta' April postu ħadu l-istazzjon Vibe FM.  

## Ħoloq esterni

*Capital 88.7 fil-Wikipedia bil-lingwa Ingliża 
*Mediacoop
*Alternattiva Demokratika
*Vibe FM

## Referenzi
TM-XML

**It-Trade Mark Extensible Markup Language** huwa standard miftuħ XML għan-negozju tad-trademarks u għall-iskambju ta’ informazzjoni dwar it-trademarks bejn l-Uffiċċji tal-Proprjetà Industrijali u l-imsieħba jew l-utenti tagħhom.

=Il-Miri.=
L-ewwel mira kienet li jiġi definit Standard XML għall-iskambju ta’ informazzjoni dwar it-trademarks. Matul l-ispeċifikazzjonijiet u wara l-kreazzjoni ta’ l-Istandard WIPO ST.66, miri oħra ġew miżjuda kif ġej:

* Id-definizzjoni ta’ Standards XML għall-Uffiċċji tat-Trade Marks u għan-Negozju tat-Trade Marks
* Il-proponiment ta’ Riżultati Utli bħala Bażi għall-Kreazzjoni ta’ Standards WIPO
* Id-definizzjoni ta’ Standards ta’ Servizz tal-Web għat-Trade Marks (Trademark Web Service Standards)
* Il-provvista ta’ Eżempji ta’ Implimentazzjonijiet u Għodda
* Il-qsim ta’ Esperjenzi, Prattiċi u Għarfien
* Il-promozzjoni ta’ Kollaborazzjoni u Armonizzazzjoni ta’ Informazzjoni dwar it-Trade Marks u Rappreżentazzjonijiet ta’ Għarfien 
* *(Ġdid)* Il-Preparazzjoni tal-Web Semantiku Emerġenti (Emerging Semantic Web) għad-Dominju tat-Trade Marks fil-Kuntest tal-Proprjetà Intelletwali

=L-Istorja.=
TM-XML kien definit minn grupp ta’ ħidma ikkrejat mill-Uffiċċju ta’ l-Armonizzazzjoni ġewwa s-Suq Intern f’Ġunju 2003.

Ġew ippublikati tmien verżjonijiet abbozzati biex jinġabru r-reazzjonijiet (verżjonijiet 0.1 sa 0.7 u Abbozz 1.0) qabel ma ġiet ippublikata l-verżjoni Finali 1.0 fis-26 ta’ Mejju, 2006 fuq il-Websajt tiegħu  TM-XML.org.

Il-Verżjoni 1.0 TM-XML Finali ġiet proposta bħala bażi għall-kreazzjoni ta’ Standard WIPO msemmi ST.66 li ġie adottat mill-Kumitat Permanenti dwar it-Teknoloġiji ta’ l-Informazzjoni / Grupp ta’ Ħidma dwar l-Istandards u d-Dokumentazzjoni (SCIT/SDWG) matul it-8 sessjoni f’Marzu 19-22, 2007 f’Ġinevra.

=Pjan ta’ Azzjoni 2008-2010=

=Ara Wkoll=
DS-XML :  L-Istandard XML għad-Disinn / Disinn Industrijali Il-Home Page DS-XML

=Links Esterni=
* Il-Home Page TM-XML
** Speċifikazzjonijiet TM-XML
** Dizzjunarju TM-XML
** Implimentazzjonijiet TM-XML
** Għodda u Eżempji TM-XML

* Standards, Rakkommandazzjonijiet u Linji Gwida WIPO
** Standard ST.66 WIPO (WIPO Standard ST.66) – Rakkomandazzjoni għall-iproċessar ta’ informazzjoni dwar it-trademarks bl-użu ta’ l-XML
** Standard ST.66 WIPO (WIPO Standard ST.66) - Appendiċi

* L-Uffiċċju għall-Armonizzazzjoni fis-Suq Intern (Trade Marks u Disinni)
** Is-servizz Download OHIM CTM verżjoni 3 f’TM-XML
Claudio Baglioni

**Claudio Baglioni** (Ruma, 16 ta' Mejju 1951) huwa kantawtur magħruf Taljan. Huwa twieled Ruma fis-16 ta' Mejju 1951. 

Meqjus bħala wieħed mill-aktar kantanti ta’ suċċess tal-pop rock fl-istorja tal-mużika Taljana, huwa biegħ ‘il fuq minn 60 miljun diska, fosthom jispikka *Questo piccolo grande amore* tal-1972, li minnhom il-kanzunetta bl-istess isem ingħatat “kanzunetta ta’ is-seklu», *Strada facendo* mill-1981, wieħed mill-albums l-aktar album ta’ suċċess tal-artist u *La vita è adesso* mill-1985 li huwa l-album bl-aktar bejgħ ta’ kull żmien fl-Italja.

Fis-snin 90 ħaddan il-Mużika Dinjija bid-diski tat-triloġija taż-żmien, li bdiet b’*Oltre* (1990) meqjus bħala l-kapulavur tiegħu, kompla bis-suċċess inkredibbli ta’ *Io sono qui* (1995) u spiċċat b’*Viaggiatore sulla coda del tempo* (1999).

Innovatur ukoll fil-qasam tal-wirjiet diretti, Baglioni kiseb aktar minn miljun spettatur totali bit-tour *Alé Oó* fl-1982 u *Notti di note* fl-1985. Fl-1986 ivvinta metodu ġdid ta’ eżekuzzjoni live, bit-tour *Assolo* fejn daqq kompletament waħdu akkumpanjat minn kitarra elettrika, pjanu, sequencer u MIDI, teknoloġija li qatt ma ġiet ittestjata dak iż-żmien.

Fl-1991 kien l-ewwel artist fid-dinja li wettaq kunċert bil-palk fiċ-ċentru, mogħti mir-rivista Billboard bħala «l-aqwa kunċert fid-dinja», fis-6 ta’ Ġunju 1998, għal darb’oħra bl-istess kunċett ta’ l-istadju fiċ-ċentru, huwa stabbilixxa r-rekord ta 'attendenza għal avveniment ogħla qatt; 100,000 spettatur fil-grawnd Olimpiku ta’ Ruma, u fl-2000 se jtella’ fi Pjazza San Pietru fil-Belt tal-Vatikan fil-preżenza ta’ 300,000 ruħ fosthom il-Papa.

## Diskografija

* 1970 - *Claudio Baglioni*
* 1971 - *Un cantastorie dei giorni nostri*
* 1972 - *Questo piccolo grande amore*
* 1973 - *Gira che ti rigira amore bello* 
* 1974 - *E tu...*
* 1975 - *Sabato pomeriggio* 
* 1977 - *Solo*
* 1978 - *E tu come stai* 
* 1981 - *Strada facendo*
* 1982 - *Alé Oó* (Live)
* 1985 - *La vita è adesso*
* 1986 - *Assolo* (Live)
* 1990 - *Oltre*
* 1992 - *Assieme* (Live)
* 1995 - *Io sono qui*
* 1999 - *Viaggiatore sulla coda del tempo*
* 2000 - *Acustico* (Live)
* 2003 - *Sono io*
* 2005 - *Tutti qui*
* 2010 - *World Tour* (Live)
* 2013 - *Con Voi*
* 2019 - *Da una storia vera* (Live)
* 2020 - *In questa storia che è la mia*

## Ħoloq esterni

* Sit uffiċjali
Eurotamandua

L-***Eurotamandua*** (Tamandua Ewropew) huwa pangolin estint li kien twil madwar 90 ċentimetru jew 3 piedi. Oriġinarjament, l-ewwel darba li kien ġie skopert, ix-xjentisti ħasbu li kien xi speċi ta' bunemmiel Amerikan jew kif inhuma magħrufin ukoll wikkiela n-nemmel Amerikani, dan kollu 'l għaliex ma kellux il-karatteristika ewlenija tal-pangolini, l-iskalji magħmulin mix-xagħar iċċementat flimkien. B'hekk wara eżaminazzjoni aktar fir-reqqa meta nstab li t-tamandua Ewropew ma kellux il-karatteristika ewlenija jew primarja tal-ksenartrani (*"xenarthrans"*), 'il hekk imsejħa ġogi ksenartrani misjuba fil-mammiferi kollha tal-ordijiet Cingulata u Pilosa. 

L-*Eurotamandua* kien wieħed mill-ewwel speċi membri tal-familja Manidae, u għalkemm minn naħa ma kellux l-iskalji minn naħa l-oħra kellu l-kumplament tal-karatteristiċi kollha l-oħra tal-pangolini: dwiefer twal, denb twil, wiċċ tawwali u l-istess ilsien twil u jwaħħal. Presumibilment dan kien jiekol in-nemel u t-termiti bħal pangolini ukoll. 

L-*Eurotamandua* issemma hekk minħabba ix-xebħ kbir li hemm mal-bunemmiela Amerikani moderni tas-siġar tal-ġeneru *[[Tamandua]]*. Minkejja li t-Tamandua Ewropew huwa l-aktar pangolin anatomikament primittiv, dan mhuwiex l-antenat tal-pangolini moderni, għax il-pangolin tal-Eoċen tal-ġeneru *[[Eomanis]]* kien kontemporanju tiegħu. Huwa mifhum li *Eomanis* u *Eurotamandua* bħala ġeneri nfirdu mill-antenat komuni tagħhom, jew tard fil-Paleoċen, jew kmieni fl-Eoċen.

## Kultura popolari
It-*Tamanduwa Ewropew* deher għal ftit ħin fl-ewwel episodju tas-sensiela *[[Walking with Beasts]]* u kien użat tamanduwa Amerikan.

## Ħoloq esterni
* Ritratt tal-fossilu
Pulmun

Il-**pulmun** huwa organu meħtieġ għar-respirazzjoni fil-vertebrati. Xogħolu huwa li jwassal l-ossiġnu mill-arja għal ġod-demm u jeħles lid-demm mill-arja ħażina l-iktar fil-forma ta' dijossidu tal-karbonju (*carbon dioxide*), li jkun inġemgħa fid-demm.  Il-pulmun fih ċelloli speċjalizzati li jiffurmaw qishom boroż żgħar tal-arja, dawn jissejħu alveoli. Il-ħajt ta' dawn il-boroż huwa rqiq ħafna, ħalli b'hekk l-arja tkun separata mid-demm b'rita rqiqa li ma xxekkilx l-iskambju ta' gassijiet bejn id-demm u l-atmosfera.

It-termini mediċi li jirreferu għall-pulmun ta' spiss jibdew bil-prefiss *pnewmo-* li ġejja mill-Grieg *pneuma* li tfisser spirtu jew arja.

Il-bniedem għandu żewġ pulmuni, wieħed fuq ix-xellug u l-ieħor fuq il-lemin tas-sider. Il-pulmun tax-xellug huwa maqsum f'żewġ partijiet filwaqt li dak tal-lemin huwa maqsum fi tlieta. Mill-pulmun joħroġ il-pajp tan-nifs jew il-pajp tar-riħ, it-trakea, li jagħti għall-ħalq u l-imnifsejn. Fil-pulmun, dan il-pajp jinqasam f'ħafna friegħi żgħari msejħa bronki. Madwar il-pulmun hemm ukoll rita rqiqa, il-plewra, li tgeżwer il-pulmun u tgħaddi għal fuq il-qafas tas-sider.

Sabiex wieħed ikun jista' jieħu n-nifs jeħtieġ li juża l-muskoli ta' madwar il-qafas ta' sidru. Fost dawn insibu d-diaframma li qiegħda bejn is-sider u ż-żaqq. Il-muskoli ta' bejn il-kustilji, l-interkostali, huma importanti wkoll. Meta dawn il-muskoli jaħdmu, il-qafas tas-sider jikber fil-wisgħa u fil-fond, u b'hekk il-pressa tal-arja fil-qafas tas-sider tonqos minħabba it-tkabbir fil-volum tal-kompartiment. Din id-differenza fil-pressa ġġiegħel l-arja biex tidħol tiġri u tonfoħ il-pulmun, li issa jikber tant li jispiċċa jokkupa l-ispazju preżenti fil-qafas tas-sider. Meta l-muskoli jintelqu, jiġri l-oppost, u għalhekk l-ispazju fil-qafas tas-sider jiċkien u dan il-moviment jimbotta l-arja 'l barra.

Ir-rata normali ta' nifsijiet hija madwar 20 fil-minuta.
Appendiċite

L-**appendiċite** hija infjammazzjoni ta' musrana żgħira ħafna, l-appendiċi, li qiegħda fin-naħa tal-lemin, fin-naħa t'isfel taż-żaqq. Xi kultant din il-musrana tiffjamma ruħha minħabba xi biċċiet ta' ppurgar li jafu jeħlu fiha, u din ġġib magħha uġigħ li ġeneralment jibda minn madwar iż-żokkra li mbagħad jibqa' nieżel għan-naħa tal-lemin. Ħafna drabi jkun jeħtieġ li ssir operazzjoni biex titneħħa din il-musrana għax jekk titħalla f'postha tista' tixpakka u xxerred il-kontenut tagħha li hu mimli ppurgar u batteri, fiż-żaqq. Dan it-tixrid iġib miegħu peritonite, kundizzjoni serja u ġieli fatali fejn ir-rita li hemm madwar iż-żaqq tiffjamma. Għaldaqstant ukoll, ikunu jridu jingħataw korsijiet ta' antibijotiċi biex jilqgħu kontra t-tixrid ta' infezzjoni mill-batteri li jgħixu fil-musrana l-kbira.
Asja

L-**Asja** hija l-akbar kontinent (iktar minn erba' darbiet id-daqs tal-Ewropa u kważi terz tal-artijiet kollha f'wiċċ id-dinja) u hija l-unika kontinent li jmiss ma' tliet oċeani differenti: l-Oċean Atlantiku, l-Oċean Indjan u l-Oċean Paċifiku. 
L-Asja tmiss mal-Ewropa u magħha tifforma massa kbira kontinentali, magħrufa wkoll bħala l-Ewrasja; bejn iż-żewġ kontinenti hemm il-Muntanji Kawkasiċi u l-Muntanji Urali. 

Xi wħud mill-eqdem ċiviltajiet ġew mill-Asja; fosthom hemm is-Sumeri, iċ-Ċiniżi u l-Indjani. Iċ-Ċina u l-Indja huma wkoll l-iktar żewġ pajjiżi popolati fid-dinja. L-Asja hija wkoll l-iktar kontinent popolat fid-dinja, u l-popolazzjoni tammonta għal 3/5 tal-popolazzjoni dinjija.
Ħal Għargħur

**Ħal Għargħur** huwa wieħed mill-eqdem irħula ta' Malta, u fi snin riċenti kiber minn raħal żgħir għal wieħed medju f'termini ta' popolazzjoni. Ħal Għargħur jinstab fuq għolja bejn żewġ widien fil-Grigal ta' Malta. Il-populazzjoni tiegħu hi ta' 4,001 ruħ (sal-aħħar tas-sena 2024). L-arma ta' din il-lokalità tikkonsisti fi stilla ħamra fuq trijanglu aħmar bi sfond lewn il-fidda, bil-motto “Excelsior” li jfisser “L-Ogħla”. Il-motto jindika l-fatt li din il-lokalità hija waħda mill-ogħla f'Malta. 

Hawn instabu xi fdalijiet Rumani matul kostruzzjoni fuq triq, li wara nġarrew għall-Mużew tad-“Domus Romana” fir-Rabat. Hemm dokument li jirreferi għal Ħal Għargħur sa mill-1419, fil-lista tad-Dejma, li kienet milizja li tieħu ħsieb Malta minn xi attakki tal-furbani. Dan ir-raħal għadda minn żminijiet mingħajr abitanti matul il-Medju Evu Għoli, kif ukoll f'xi snin ta' wara minħabba attakki tal-furbani. 

Il-komunità ta' Ħal Għargħur tgħix ħajja rurali, partikolarment bis-saħħa tal-ħamrija fertili u l-ilma ġieri. Imma xorta waħda, il-parruċċani ta' din il-lokalità rnexxielhom iħallsu għall-bini tal-knisja parrokkjali u bosta kappelli oħrajn li għandhom eżempju tajjeb ta' stil Barokk. L-attrazzjoni prinċipali ta' dan ir-raħal, minbarra l-ambjent ħadrani tal-madwar, hija l-Knisja Parrokkjali ddedikata lil San Bartilmew Appostlu. Minn ġewwa hija fuq stil Doriku, iżda għandha faċċata Barokka. Il-faċċata oriġinali ġiet imġarrfa u nbniet dik li tidher illum fl-1743. Il-knisja ġiet mibnija bejn l-1610 u l-1638 fuq il-pjanta tal-arkitett Malti Tumas Dingli. 

It-teżori ta' din il-knisja jinkludu l-istatwa ta' San Bartilmew, maħduma bl-injam. Din inħadmet ġewwa Ruma mill-arkitett Malti Melchiorre Gafà. Din l-istatwa saret lejn l-1666 u hija maħsuba li hija kopja tal-istatwa ta' San Giovanni Laterno f'Ruma. Din l-istatwa ġiet mixtrija mir-raħal fl-1772. Sar restawr fuqha fl-1912. Fl-2005 l-istatwa reġgħet ġiet restawrata, u ġiet ristrutturata wkoll in-niċċa tagħha. Din l-istatwa hija t-tieni l-itqal fil-Gżejjer Maltin.

## Referenzi